b'\n_START_ARTICLE_\nSivi\xc3\xa4 Ruotzi\n_START_PARAGRAPH_\nAina Sivi\xc3\xa4 Ruotzi (2. helmikuuta 1880 Lappeenranta \xe2\x80\x93 14. marraskuuta 1946 Lappeenranta) oli kirjakauppias ja kokoomuksen kansanedustaja 1920-luvulla._NEWLINE_Ruotzin vanhemmat olivat kaupanhoitaja Anders Johan Ruotzi ja Olga Wikstr\xc3\xb6m. H\xc3\xa4n valmistui tytt\xc3\xb6koulusta vuonna 1896 ja valtion jatko-opistosta 1900. Ruotzi toimi aluksi kansakoulunopettajana Taipalsaarella 1900\xe2\x80\x931901 ja hoiti sitten vuodesta 1902 alkaen omistamaansa kirjakauppaa Lappeenrannassa._NEWLINE_Ruotzi oli kokoomuksen kansanedustajana 1924\xe2\x80\x931927 edustaen Viipurin l\xc3\xa4\xc3\xa4nin l\xc3\xa4ntist\xc3\xa4 vaalipiiri\xc3\xa4. H\xc3\xa4n oli my\xc3\xb6s j\xc3\xa4senen\xc3\xa4 Lappeenrannan kaupunginvaltuustossa ja Suomen kirjakauppiasyhdistyksen johtokunnassa.'